
Di 22 pa 34 unidad cla pa trata pashentnan cu Coronavirus 


HOSPITAL ORGUYOSO Dl CAPACIDAD ADICIONAL PAICU 



GUARDACOSTA CU ASISTENCIA Dl 

F 


DEFENSA TAINTENSIFICA VI6IUNCIA 
PA PROTECCION Dl ISLANAN 


EN conecion cu e virus di co- 
rona, fronteranan maritimo di 
e islanan ABC ta será. Den e 
medida pa tráfico maritimo cu 
ta na vigor ta stipulá cu sola- 
mente tráfico regulá ta permiti 
pa nabegá yega e islanan. 
Tráfico maritimo cu no ta regu- 
lá ta prohibi pa drenta pa evitá 
cu posibel fuentenan infectá cu 
COVID-19 por yega tera. 


Guardacosta cu asistencia di 
Defensa a uni forsa un biaha 
mas p’asina tuma medidanan 
di éxtra precaucion pa protegá 
e fronteranan. 

E “infographic” adhunto ta 
duna informacion tocante e me- 
didanan cu Guardacosta y De- 
fensa a tuma riba tur e islanan. 

i/ardacosta huntu cu asistencia di Defensa 

) intensifica vigilancia pa salbaguardia e islanan 
i posibel contagio cu fuentenan cu COVID-19. 

1. Ekstra militar na e puntonan di sosten di Wardacosta. 

2. Barco di Marina Real ta nabega den areanan 
di islanan ABC. 

3. BotonanFRISCtapatruya. 

4. Militarnan ta patruya na diferente lokalidat riba tera. 


5. Cutternan di Wardacosta ta patruya extra. 

6. MetalSharklnterceptors 

tadisponibel 24/7. 

7. JRCCta vigila islanan ABCvia sistema 
diradar24/7. 


Hospital buscando hende cu a recupera di Coronavirus 

TA CUMINSA 
INVESTIGA TEST 
Dl PLASMA 
PA COMBATI 
CORONAVIRUS 

Di 22 pa 34 unidad cla pa trata pashentnan cu Coronavirus 

Hospital orguyoso di capacidad adkional pa ICU 



TABATA un momento di orguyo y un sentido di 
trankilidad bou di directiva y personal di Dr. Horacio 
E. Oduber Hospital, ora mira con ta baha carga conte- 
niendo mashinnan pa hala rosea, tubo y hermentnan 
medico pa por maneha un kamber di Cuido Intensivo 
(ICU). 

Aworaki caba tin capacidad extra, pero Aruba kier ta 
sigur di ta bon prepara den caso cu mester atende gru- 
po grandi di pashentnan malo cu reto pa hala rosea 
den ICU den cuadro di Coronavirus. 

Freek Korver, Presidente di Hunta Directiva di Hospi- 
tal, representante di Gobierno y DVG, algun miembro 
di staf y personal di HOH tabatey personalmente acep- 
ta e cargamento aki na Hospital diasabra atardi. E1 a 
splica cu ya caba tabatin 22 unidad di ICU den opera- 
cion, cu ta equivalente na proporcion, cu 2500 unidad 
na Hulanda. 

Esey ta mas cu tres biaha e capacidad normal cu sem- 
per tabatin na Aruba, cu tabata 6 unidad. 

“Nos ta hopi gradici na Gobierno di Hulanda p’e dona- 
cion aki pa reforsa cuido den Caribe Hulandes den caso 
cu e cantidad di pashent di Coronavirus aumenta. 

Nan a manda 30 unidad pa Caribe Hulandes, di cual 
12 pa Aruba, 12 pa Corsou y 6 pa Bonaire. Esaki ta 
hiba Aruba na un siguiente nivel den capacidad adicio- 
nal pa por cuida pashentnan cu problema di halamento 
di rosea”, asina Freek Korver a enfatisa. 



Claro cu Hospital ta convenci cu, e determinacion di 
comunidad di Aruba pa keda cas y evita mas plama- 
mento di e virus, cu Hospital no lo mester uza e uni- 
dadnan ey mes. Nan lo tey den un forma preventivo, 
si acaso Aruba haya un brote di cual hopi hende haya 
sintomanan pisa cu complicacionnan serio pa motibo di 
Coronavirus. 

Dr. Horacio E. Oduber Hospital ta conta cu mas o me- 
nos mil empleado, cu na un forma profesional y dedica, 
ta brinda cuido na tur e pashentnan cu diariamente 
ta bishita Hospital sea pa tratamento di un rato of cu 
mester keda interna pa mas largo. 

Ultimo luna tur funcion den Hospital a traha extra 
duro di un forma preventive p’asina tin suficiente ma- 
terial, protocolnan a ser traha pa tur hende ta riba me- 
sun liña, trainingnan a ser duna y mucho mas p’asina 
si mester yega asina leu por brinda e cuido necesario 
na tur pashent. 

Hospitol buscando hende cu a recupera di Coronavirus 

Ta cuminsa investiga test di plasma 

pa combati Coronavirus 

Aruba canando dilanti den busca opcion pa cura di e enfermedad 



Dr. Horacio E. Oduber Hospital na Aruba, mescos cu hopi 
otro na mundo, lo cuminsa cu un investigacion di transfu- 
sion di plasma di pashentnan cu a recupera di coronavirus 
cual por salha hida di esnan cu ta hopi malo cu coronavirus. 
Awor ta bay haci un investigacion y pues no sa si e trata- 
mento aki lo ta uno efectivo. Den mundo tin 20 pashent, 14 
na China, 3 na Suisa, Hulanda y Merca tambe cu a cum- 
insa cu e investigacion. 

Nan tin bon experencia cu e tratamento di plasma. Aruba 
t’e prome pais pa investiga uzo di plasma pa combati Coro- 
navirus den region di Centro y Sur America. 

Di e manera aki na Aruba tambe lo por tin un tratamento 
efectivo p’e virus aki. 

Dr. Choudhry ta enfatisa cu e ta un investigacion y no ta 
tur hende ta bin na remarke pa haya e plasma, pues sola- 
mente ora un hende ta interna den hospital y ta cumpli 
completamente cu e criterianan stipula den e protocol. 

KICO E INVESTIGACION TA ENCERA? 

Dr. Zaheeh Choudhry, Internista -Nefrologo, a duna di con- 
oce cu ora un hende contagia cu e virus y recupera bon, e 
curpa ta produci anticuerpo. Loke por haci ta saca e plasma 
di e pashent cu a recupera. 


Den e plasma tin anticuerpo y esey por duna pashentnan cu 
awor ta contagia cu e virus. Tin hopi evidencia cu e trata- 
mento di plasma y anticuerpo por traha efectivo den e crisis 
aki. 

E tratamento ta uno hopi sigur y cu minimo chens di haya 
un efecto secundario cu por ta un reaccion alergico. 

Pashent cu Coronavirus, cu ta malo y interna den hospital 
y p.e. ta den cuido intensivo lo haya gran ayudo cu e plasma 
aki. E anticuerpo ta mata e virus directamente. 

E tratamento no ta nobo, dr. Choudhry a splica. Tin basta 
experencia caba cu ne, antes cu e Spanish Flu na aña 1918 
y tamhe na aña 2009 cu virus HlNl, hasta Influenza y mas. 

BIRA DONANTE! 

Ta buscando ser masculino cu a haya Coronavirus y a re- 
cupera pues pa 2 siman ya no tin sintoma mas y cu a test 
negativo na flnal di recuperacion. 

E ta completamente safe y si aho ta un pashent recupera 
y kier yuda tuma contacto cu dr. Choudhry pa haya mas 
informacion di e investigacion aki. 

Por manda un email na z.choudhrv@hoharuba.com of yama 
su oflcina na 527-4374. Di e manera aki por bay dilanti den 
e lucha contra Coronavirus. 

Porlannentario Hendrik Tevreden (MEP): 

CITGO Aruba no por a 
cumpli di 2016 , y no lo 
por cumpli pa futuro 


E realidad di full e situacion rond di 
CITGO ta cu e compania ta absoluto 
y no tin forma pa paga nada mas. No 
ta solamente un situacion cu ta pasan- 
do cu Aruba, pero nan fondonan rond 
mundo ta congela, sin kita afo cu hopi 
di su funcionarionan a wordo sera pa 
motibonan di fraude, segun e miembro 
di MEP, Hendrik Tevreden. 

Ademas e realidad amargo di e situa- 
cion na pais Venezuela ainda no a me- 
hora, cual tambe ta haci hopi dificil pa 
por haña fondo pa nan cumpli cu e con- 
tracto y nan obligacionnan. 

Peor ainda momento cu OFAC {Office 
Foreign Assets Control di USA) a pone 
sancion riba nan, a haci dificil pa nan 
yega na fondonan. Tur esaki a afecta 
e rehabilitacion di e refineria na Aru- 
ba for di 2016 y ta rason cu pa 4 aña 
Aruba no a mira trabou na gran escala 
tuma lugar. For di prome kwartal di 
2019 CITGO a informa Gobierno cu 
nan no por cumpli mas cu nan obliga- 
cionnan y kier yega na un ‘Temporary 
Suspension and Transfer Agreement’. 
Na mesa no a logra sali afor y a bay 
over na un ‘Termination Agreement’. 

Gobierno a forsa CITGO pa cumpli cu 
tur su empleadonan segun ley y tambe 
cu belasting unda a paga 28.8 miyon. 
Sumando cu CITGO no a opera den e 
4 añanan cu a pasa, no por paga lease 
na RDA, y no por renoba e planta, e 
pregunta ta keda, kico ta warda pa 
termina anto? 


CONTRACTO FIRMA PA EMAN Y 
DE MEZA 

Bou di Gabinete Eman dia 10 di juni 
2016 a firma cu Nelson Martinez 
kende ta representante di CITGOA- 
ruba Holding, CITGO Aruba Refinery 
y CITGO Aruba Terminal. Un comb- 
enio unda PDV Holding a duna: 1) Un 
suma di 150 miyon dolar pa ora di des- 
mantelacion, 2) A elimina claim ambi- 
ental (AB 2016/50) di Coastal, E1 Paso 
y Valero desde 1989 te cu 2016, 3) A 
duna garantia pa cualkier incumpli- 
mento di banda di RDA na CITGO, 
CITGO lo por claim pais Aruba te cu 
300 miyon dolar Un contract cu a pone 
pais Aruba den un desbentaha gran- 
di y a pone Aruba den un riesgo hopi 
grandi, segun splicacion di Hendrik 
Tevreden (MEP). 

COVID 19 

Si Aruba no yega n’e ‘Termination 
Agreement’ awor, ta keda un inseguri- 
dad hopi grandi y riesgoso. Pesey ta 
importante pa splica e incertidumbre 
tocante e 150 miyon dolar di garantia 
cu PDV Holding a duna. 

E suma aki no ta cu PDV Holding lo 
paga pais Aruba si tin un incumpli- 
mento di contract. 

Tampoco no ta un suma cu nan ta debe 
pais Aruba. 

Solamente si CITGO no cumpli cu su 
obligacionnan y si Aruba haya rason 
den Corte Internacional lo tin un posi- 
bilidad riba e 150 miyon dolar. 



E proceso aki lo por dura alrededor di 
5 aña, sin cu tin un garantia cu lo co- 
bra e suma di 150 miyon dolar na final 
debi n’e tantisimo sancionnan cu tin 
riba CITGO y PDV Holding. 

Mirando cu Aruba ta depende di tur- 
ismo solamente te cu awor y cu e cri- 
sis mundial di Covid-19 ta funesto 
pa Aruba, ta prudente p’e refineria y 
of terminal haya un operador nobo y 
habri mas pronto posibel p’asina por 
tin un di dos pilar economico pa yuda 
saca nos pais di e crisis aki y pa nos 
por tene cabes riba awa te ora cu tur- 
ismo lanta cabes mundialmente. 

DIRECCION NOBO 

Nos por drenta e direccion nobo sola- 
mente cu un vision nobo. Nos tin di 
termina e contract actual cu CITGO 
pa por yega eynan. 

Nos tin di haya e facilidad mas liher 
posibel pa evita cu e refineria ta ta 
sigi deteriora y bay perdi. Aruba tin 
di recupera e control riba su tankinan 
di terminal. Y habri negociacionnan 
cu otro interesadonan pa por yega na 
haya un operador nobo. 

Esaki lo por mustra awe cu nos ta 
perde, pero futuro lo mustra cu esaki- 
nan t’e pasonan cu lo hiba Aruba pa 
gana, Parlamentario Hendrik Tevre- 
den a declara. 












Diamars, 14 April 2020 


AWEMainta 


5 


Durante Toque de Queda homber 
a keda deteni na Seroe Patrishi 




DIALUNA den oranan di madruga, mientras 
un patruya di Polis tabata pasando den Seroe 
Patrishi nan a bin topa cu un homber canando 
lomba sunu riba caya. 

E homber aki no a respeta e ley di TdQ, no a 
keda Polis nada otro di para e persona aki y 
detene. Transportwagen di CEA a bin busca e 
detenido y a transport’e pa Warda di Polis ca- 
minda e lo mester a presenta dilanti Sub Fis- 
cal pa ricibi su regalo di dialuna cual t’e boet 
pa no respeta e ley di TdQ. 



Citizens APRECIABELCLIENTE, 


!>! S U K ^ 


Citizens Aruba a tuma medida nan contra e virus COVID-19. E medida nan aki ta pa sigui 
brinda abo como nos cliente e servicio di calidad. 

Bienestar di nos empleado nan, nos cliente nan y nan famia ta nos prioridad. 

Pa motibo aki nos oficina lo ta sera for di Dialuna 6 di april pa 17 di April. 

Den e temporada aki nos ta sigui disponible pa cualkier pregunta of asistencia necesario. 

POR TUMA CONTACTO CU NOS Dl DIALUNA PA DIABIERNA: 

■ WhatsApp: +297 594 4992 entre 8:00 am - 5:00 pm 

info(g)naa-citizens.com 


E-mail: 

Website: 


www.citizens.aw 


POR HACI PAGONAN ONLINE RIBA E SIGUIENTE CUENTANAN Dl BANCARIO: 

■ CMB: 25752005 

■ ArubaBank: 2281470190 

■ CIBC: 1001245 

■ Banco di Caribe: 82504450000180001 

Manda nos bo comprobante di pago via e-mail of via WhatsApp y nos lo entrega 
e documento nan corespondiente pa bo persona. 

Nos ta pidi nos clientenan pa sigui instruccion cu Gobierno di Aruba. 

MASHA DANKI PA E COOPERACION. 

Polis a haya Kabouter cu auto cu no ta di dje 







DIALUNA mainta tempran durante un 
control patras di ex-Hotal Central, Polis a 
topa e conocido di husticia “Kabouter” cu 
un Toyota Yaris blanco. Polis a bay atende 
cun’e, pero e no por a mustra ningun docu- 
mento. 

Ora a controla e number esaki no ta paga 
ainda p’e aña’ki. Hunto cu Kabouter tabatin 
2 otro muher cual un di nan a responsabili- 
sa su mes pa cu e auto, pero asina mes Polis 
a mustr’e cu esaki no ta na ordo y cu nan ta 
confisca e vehiculo aki. 

N’e momento ey e muher kende a responsa- 
bilisa su mes p’e auto a staka un cuchiu den 
e tirenan di e auto y a baha e tire. Takelwa- 
gen a presenta y a bay cu e auto. 

Mientras cu Polis tabata atendiendo cu 
Kabouter, Polis a nota cu cholernan lo a 
kraak e edificio. Mesora nan a bay paden 
controla y a haya varios choler den e lugar. 
E oficialnan a tuma nota y a pasa esaki pa 
Polis di Bario, pa prepara un proyecto pa 
sera e lugar ey definitivamente. 

Minister Marisol Lopez - Tronnp: 

Lo inicia estudio pa posibilidadnan di desaroyo p'e tereno di 
refinerla y consecuencla cu nan lo por tln pa medlo amblente 


Minister di Desaroyo Teritorial, Infrastructura y Me- 
dio Ambiente, drs. Marisol Lopez - Tromp tabata den 
Parlamento di Aruba den conexion cu terminacion 
di e contract cu CITGO di 2016, pa contesta pregun- 
tanan di Parlamentarionan relaciona cu e impacto 
riba medio ambiente. 

Minister Lopez - Tromp, a pone acento riba e hecho cu for di 
aña 2017, tin un acuerdo di Gobernacion entre partidonan 
cu ta forma e coalicion. Den e acuerdo di Gobernacion aki 
tin puntonan hopi importante p’e desaroyo di nos pais. Tur 
decision cu tuma den Gobierno ta a base di e acuerdo aki. 
Comunidad por mira cu tin un Gobierno cu a haci su max- 
imo esfuerso pa mitiga dañonan haci dor di acuerdonan 
haci den Gobernacion anterior. 

A consecuencia di e ‘free for all’ cu tabatin, a bin cu inves- 
tigacion, maneho nobo, Plan di Desaroyo Teritorial (ROP) 
2019 y Plan di Desaroyo Teritorial cu reglamentacionnan 
(ROPv) pa percura cu Aruba tin planificacion duradero y 
balansa. 

Condicion y situacion di material 

Durante di e reunion den Parlamento, preguntanan a wor- 
do haci riba e.o, e condicion di e tankinan, tuberia, pipa y 
edificionan, pa cual Minister Lopez - Tromp a haci uzo di 
algun imagen pa Parlamentarionan por tin un bista visual 
di e situacion. 

P’esnan den comunidad cu kisas ta imagina nan mesun 
situacion cu kisas ta cla pa sigui wordo desaroya, ta impor- 
tante pa tuma nota cu tur locual cu tin ta den sumamente 
mal estado y frustia. Kiermen niun mantencion no a tuma 
lugar di locual a wordo priminti. 


Estudio medio-ambiental 

Pa locual t’e situacion y consecuencia medio ambiental, 
Minister Lopez - Tromp a splica cu pa motibo cu no tin 
un “State of Environment of the Refinery Area of 2016” 
Departamento di Naturalesa y Medio Ambiente (DNM) a 
duna di conoce cu no ta posibel pa haci un estudio na 2020 
cu por uza como comparacion entre aña 2016 -2020. Paso- 
bra esaki no a wordo haci na 2016. 

Otro estudionan lo por wordo haci si, pa determina e esta- 
do actual di tereno teniendo na cuenta desaroyo pa futuro. 

Leynan di medio ambiente 

Minister Lopez - Tromp a indica tambe cu no tin un ley 
general pa medio ambiente. Den e Algemene politieveror- 
dening ta haya e hinderverordening, hinder-besluit, natu- 
urbescherming verordening y landsverordening verbod op 
milieuschadelijke producten. Remarcabel ta cu den tur e 
añanan cu hopi tabata wordo bisa y papia di medio ambi- 
ente den gobernacion anterior, en realidad e leynan aki no 
a ricibi prioridad. Por uza e ehempel di e proteccion di e 16 
areanan cu despues di hopi aña, apenas algun luna pasa ex 
Minister Otmar Oduber a keda cla cu ne. 

ROPv 2019 ta tene cuenta cu medio ambiente y normanan 
di proteccion di naturalesa y medio ambiente. Den esaki ta 
indica e actividadnan cu lo por tuma lugar riba tereno di e 
refineria teniendo na cuenta cu normanan estricto medio 
ambiental. ROPv ta duna espacio pa diferente tipo di desa- 
royo, manera desaroyo di energia a traves di molinanan di 
biento, panelnan solar etc. contal cu cumpli cu normanan. 
Tur esaki ta depende di kico kier p’e pais. 

Estudio pa posibel desaroyo 

Ademas, Minister Lopez - Tromp a duna di conoce cu re- 
cientemente a ricibi peticion di parti Minister President 
pa Ministerio conduci un sondeo riba tur posibilidad cu lo 
por tin p’e tereno/area y e consecuencia cu nan lo por tin 
pa medio ambiente. Den un forma transparente lo discuti 
e posibilidadnan p’e area aki y no p’e bay den un forma 
scondi of tapa pa comunidad manera cu a pasa na 2016 cu 
e acuerdo cu CITGO. Por ultimo Minister Lopez - Tromp a 
bisa cu aworaki mester ta habri pa discuti riba tur posibel 
desaroyo na Aruba, teniendo na cuenta e ROPv, leynan di 
medio ambiente, SDGs y planifiacion na Aruba pa yega na 
un decision duradero pa nos pais Aruba. 

Prome detencion di Toque de Quedo di Posco di Resureccion 




y Ta duna sosten, guia y conseho 
y Duna guia con pa maneha piaca 
y Ta intermedia pa comestibei 
y Ta intermedia cu utiiidadnan 




DIADOMINGO algo pasa di 9’or di ano- 
chi, un rato despues cu Toque de Queda a 
drenta na vigor, un patruya di Polis taba- 
ta controlando e cayanan den Playa y den 
Kerkstraat, pabou di Corte di Husticia, nan 
a bin topa cu un persona canando riba caya 
y no tabata respetando e regla di toque de 
queda. 

Polis a par’e, despues cu nan a hala su at- 
encion, a detene y a transport’e pa Warda di 
Polis caminda e lo mester a presenta dilanti 
Sub Fiscal y lo mester a haya un boet. 

Parlamentario Jennifer Arends Reyes (AVP) 

Diferente pregunta relaciona cu corona 
virus y otro preocupacionnan existente 



MIEMBRO di fraccion di AVP, Jennifer Arends 
Reyes ta mustra cu durante di e reunion publico di Par- 
lamento pa loke ta concerni e maneho di Gobierno re- 
laciona cu e COVID-19, fraccion di AVP a dirigi varios 
pregunta na Gobierno. 

“Den e reunion aki diferente Minister tabata presente 
pa duna Parlamento contesta riba diferente pregunta 
cu a wordo haci pa loke ta concerni preocupacionnan 
existente pa loke ta tumando lugar. 

Mi persona y varios otro miembro di fraccion di AVP a 
haci diferente pregunta tanto pa loke t’e parti di me- 
dicamento, hospital, personal y sigur riba tur e perso- 
nanan cu ta trahando di cuido medico, esta e frontlin- 
ers, si tin suficiente profesional pa mustra con prepara 
nos ta p’e situacion reinante. 

Nos a puntra tambe si tin suficiente material di protec- 
cion cu ta un topico cu mundialmente ta relevante den 
henter e lucha contra corona virus y adicionalmente 
nos fraccion y mi persona a presenta diferente otro 
punto di preocupacion manera e.o. turismo, ya cu di 
parti di ATA nos no ta hayando suficiente informacion. 


Preguntanan tambe a wordo haci riba e ‘emergency 
funds’ con esaki lo wordo usa, na ki momento lo imple- 
menta e plannan cu ATA tambe tin manera e Contin- 
gency Plan, pero tambe e Recovery Plan. 

Tambe nos a pidi informacion na momento cu yega e 
ora cu nos tin cu ricibi bishitantenan di buelonan com- 
ercial, kico e condicionnan lo bay wordo implementa pa 
cu esaki ya cu esaki ta un discusion cu mundialmente 
ta relevante, sigur ora cu nos ta un pais cu ta depende 
asina hopi di turismo, kico e ta condicionnan cu lo per- 
miti e bishitantenan bin bek. 

Otro punto cu a wordo treci dilanti ta cu nos tin cu siña 
biba den proximo lunanan cu e ‘social distancing’ y tur 
otro precaucion p’ asina nos evita di pega cu e virus, 
pues tur esaki ta puntonan cu ta bira cosnan cu nos tin 
cu pensa riba nan con nos lo bay atende cu esakinan ya 
cu e momento lo yega cu nos tin cu cuminsa pensa riba 
e puntonan aki. 

Tambe pa loke t’e tereno di enseñansa, gradiciendo tur 
maestro, kendenan ta pone asina hopi dedicacion pa 
enseñansa sigui drai p’esnan mas chikito te cu e gran- 
dinan, caminda por a tuma nota cu hopi biaha tabatin 
ocasionnan cu e maestronan tabatin necesidad di mas 
sosten y kico lo bay haci si scolnan no habri pa na mei. 

Otro punto ta cu na hopi ocasion muchanan chikito no 
ta of no sa con pa usa e ‘social distancing’ cu ta lanta 
e pregunta kico ta bay t’e siguiente paso pa cu esaki 
ya cu ta comproba cu muchanan awor tambe por bira 
malo y nan por hasta bira malo critico y mester purba 
evita cu ta core bay habri tur scol y expone e muchanan 
aki na situacionnan hopi serio. 

Fraccion di AVP a dirigi hopi pregunta na Gobierno 
riba e puntonan aki menciona y nos lo sigui monitor e 
desaroyonan nos dilanti pa loke ta trata e virus aki y 
nos fraccion sigur lo sigui vigila di cerca tur desaroyo 
cu tin cu loke a bin ta tumando lugar,” Parlamentario 
Jennifer Arends Reyes a declara. 














10 


AWEMainta 


Diamars,14 April 2020 


Pkk-up cu trekker a accidenta y a dal den Tucson 





^Mainta 

#1 Online 


PARTICIPACION IMPORTANTE 



En conexcion cu esituation actual di eVirus Covid-19 
nos di AWEM ainta ta pidi cooperacion 
di nos clientenan, pa tuma contacto cu nos 
via nose-mail nan; 

noticia@ awemainta.com 
toko@ awemainta.com. 

Sales via saies@awemainta.com. 


DIAHUEBS mainta ta sosode un ac- 
cidente na Savaneta, un poco pariba di e 
pompstation, den cual tabatin dos vehiculo 
envolvi. 

Un pick-up ta bayendo direccion San Nico- 
las tabata lastra un trekker riba cual taba- 
tin un forklifter. 


Of via nos telefoon; 583-1400. 

Tambe nosta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB #22982600. 

Danki pa e cooperacion di semper. 


No ta conoci kico of con e hecho a sosode, 
pero e trekker a keda gekentel y e forklifter 
a cay. N’e momentonan ey nan a dal den un 
Hyundai Tucson cora, cu a sufri sla na ban- 
da patras di e chauffeur. 

Un di e chauffeurnan tabata keha di dolor y a 
transporte cu ambulance pa control medico. 

Dellonire Maduro, lider di fraccion di POR 

A presenta mocion 
den Parlamento pa 
salvaguardia nos flora, 
fauna y salud na Aruba 


Lider di fraccion di POR, Dellanire 
Maduro durante reunion publico 
siman pasa pa atendeetopicodi Citgo 
a enfoca su mes riba medio ambiente. 
El a enfatisa e importancia pa 
Aruba tin un ley di medio ambiente 
(mileuverordening) pa salvaguardia 
nos flora y fauna, pero tambe salud 
di nos comunidad, y den e caso 
specifico di un refineria, specialmente 
comunidad di San Nicolas. 

Maduro a splica cu ta conoci cu e 

gasnan cu un refineria por produci ta 
toxico, dañino pa medio ambiente, 
flora, fauna y salud. Pa locual a trata e 
serbibo, algunespecietamassensitivo 
y e toxicidad por varia atrabes di 
nan ciclo di bida. Algun efecto por 
ta letal of por tin efecto sub-letal den 
crecemento y reproduccion. 

Tambe por causa daño permanente 
manera problemanan respiratorio, 
iritacion di cuero, nausea, problema 
cu bista, dolor di cabes, defecto di 
nacemento, leukemia y otro tiponan 
di cancer. 

"Bisando esaki ta hopi importante pa 
tene cuenta kico nos comunidad lo 
kier mira wordo desaroya n'e tereno 
aki. Ta importante pa involucra nos 
comunidad ora di tuma e decision di e 
direccion cu nos lo bay, involucra nos 
yiunan di tera, hobennan, involucra 
nos hobennan emprendedor, involucra 
nos hobennan profesional. Na final ta 
nan ta bay carga esaki hunto cu nos 
futuro generacion di paisAruba. 


Nos mester bin cu oportunidad y 
posibilidadnan realistico pa pais 
Aruba!" Dellanire M aduro a bisa. 

El aagregacu eporascucha M inister 
Marisol Lopez Tromp menciona 
diferente posibilidad cu e tereno (di 
e refineria) por wordo destina pe 
segun e ley di ROPV, por ehempel: 
negoshi nan enfoca ri ba proceso, warda, 
distribucion di combustibel fosil 
(tankinan), empresa/companianan 
relacionacupuerto,energiaalternativo 
por ehempel zonnepanelen y ferry. 

E diferenteposibilidadnan di desaroyo 
aki por resulta den empleo pa hopi di 
nos hendenan, cual na e momentonan 
aki den cual mundo henter ta pasando 
den un crisis, ta hopi importante. 

Pacu esaki fraccion di POR a presenta 
esiguientemocion: Considerando: Cu 
e hecho cu Gobierno ta yegando na un 
acuerdo di terminacion cu CITGO; 
Cu a base di e acuerdo cu CITGO y e 
terminacion cu Valero, Gabinete M ike 
Eman II, a exonera no solamente 
CITGO di daño na medio ambiente 
pre-existente, sino tambe Valero, El 
Paso,Coastal di e.o. un'environmental 
claim'; Cu operadornan den pasado 
a causa daño enorme na nos medio 
ambiente; Cu e momento a yega pa 
adoptayimplementametodosostenibel 
y stimula avance economico pa nos 
pais teniendo nos medio ambiente 
na cuenta; Cu pa logra esaki mester 
tin instrumentonan legal pa eherce 
control y impone sancion. 



Ta dicidi: Pa urgi Gobiemo pa finalisa 
e diseño di e ley di medio ambiente 
(milieuverordening) y pa presenta 
esaki mas pronto cu ta posibel na 
Parlamento di Aruba. Esaki como 
prome paso pa logra e meta di un 
Aruba medio ambientalmente ekipa 
pa futuro. 

Dellanire a expresa cu a bira ora pa 
di berdad nos cuminsa pensa kico 
nos kier pa nos futuro y nos bunita 
isla Aruba. E realidad ta cu desde cu 
e virus aki a cuminsa infecta hende y 
nos economia rond mundo, el a pone 
tur hende para keto un rato y reflexiona 
riba kico ta importante di berdad. 

"M i deseo ta cu nos lo por sigui bay 
dilanti cu un plan cu lo por yuda nos 
economia, pero na mes momento ta 
tene cuenta cu nos medio ambiente, 
flora, fauna y salud. 

M i tasigurcu egeneracion di awendia 
y esun di futuro lo duna nos tur danki 
ora cu nan wak cu nos a tene nan na 
cuenta ora di pensa riba desaroyo di 
nos economia. 

E generacionnan di awe y esun cu ta 
bin ta mas conciente cu nunca riba 
loke t'e aspecto di medio ambiente, y 
e ta keda na cada un di nos pa haci 
nos maximo esfuerso pa no laganan 
na caya". 

Mama a grita pa Polis 
dilanti Aeropuerto, debi cu 
su yiu lo a wordo maltrata 
pa un grupo di persona 


DIASABRA atardi Polis a wordo pidi cu urgen- 
cia dilanti un Aeropuerto completamente bashi, pa 
un dama histericamente tabata pidi asistencia di 
Polis. E motibo tabata cu señora su yiu lo a wordo 
maltrata y lo ta herida na su cabes. 

Na yegada di Polis berdad nan topa cu e auto y e 
señora y su yiu homber. 

Polis a constata cu e yiu homber enberdad tin un 
herida n’e parti robes di su frenta y esaki tabata 
sangra. A puntra e yiu homber si e ta desea asis- 
tencia medico o sea di ambulance pero e no tabata 
kier esey. 

A wordo splica na Polis cu e incidente lo a tuma 
lugar den Mandolinstraat, lo tabata trata apar- 
entemente un cuestion di ex pareha y segun nos a 
compronde nan lo tin un yiu. 

Aki ta unda e problema lo a sinta. E cabayero her- 
ida lo a yega e cas y aki ta unda algo a bay for di 
man. Segun nan a bisa Polis, e famia lo a saca ma- 
chete pe of a bin cu machete pa maltrate. 

Pues esaki ta version di parti di e cabayero cu lo a 
wordo maltrata. Den celular di e homber, el a mus- 
tra Polisnan potret di esnan envolvi den e maltrato 
y tambe e adres cu ta den Mandolinstraat. 


Stimami. Sterilisami. 

CUALKIER PERSONA CU E 
NECESIDAD Dl STERILISA SU 
CACHO OF PUSHI POR PROBECHA 
Dl E PROCRAMA AKI DOOR Dl 
RECISTRA NAN MASCOTA NA 

www.stimamisterilisami.com 

PA NAN RICIBI UN NUMBER Dl 
RECISTRACION. CU E NUMBER EY 
POR HACI UN CITA NA CUALKIER 
VETERINARIO NA ARUBA Y BIN NA 
REMARCA PA RICIBI E 

50% Dl DESCUENTO! 

Dos muher y un homber deteni den 
Mandolinstraat, sospecha di maltrato 




CIMTl 

'ill 

l'l 


DIASABRA algo pasa 3’or varios unidad policial a 
staciona pazuid den Mandolinstraat y despues den un cara- 
vana a sali bay panort, unda nan lo a drenta un cas y efec- 
tua tres detencion 

E detencionnan aki tin di haber cu e mesun caso dilanti 
Aeropuerto. Pues esaki tabata e adres cu e cabayero cu a 
wordo agredi a duna. 

Mirando loke e homber a bisa Polis y cu esnan n’e adres 
di Mandolinstraat a saca machete pe tabata suficiente mo- 
tibo pa haci e detencion. N’e cas dos muher y un homber a 
wordo deteni mesora ora Polis a baha. 

Polis lo a haya un descripcion di e personanan via celular di 
e homber cu a wordo maltrata. 

Tur tres persona a wordo hinca den Transportwagen y hiba 
pa Warda di Santa Cruz. 

Pues eynan si ta bon nan lo presenta dilanti Sub Fiscal 
y mira kico lo bay pasa cu nan, o sea si nan lo wordo en- 
carcela. Tambe nan lo mester sinta cu Recherche pa tende 
ambos banda di e problema aki. Segun nos a compronde, e 
lo tin di haci cu ex pareha di e homber herida y segun nos 
por a compronde nan lo tin yiu hunto. 

Mucha di mas o menos 3 aña a 
yega su so na un cas na Noord 

DIALUNA mainta un famia na 
Noord ta yama Polis y bisa nan cu un 
criatura di mas o menos 3 aña a yega 
na nan cas. Den algun minut un pa- 
truya a yega e cas. 

Ey nan a wordo splica cu, e mucha lo 
a cana bon pida di panort o sea for di e 
casnan di pueblo. 

Mucho cos Polisnan no por a saca di 
criatura y a dicici di bay warda cune. 
Mientrastanto patruyanan a sali di- 
reccion e casnan di pueblo, p’asina 
mira si por si acaso un hende lo hala 
atencion. Esaki no a sosode. 

Pero durante cu nan tabata tira bis- 
ta, nan a wordo notifica cu e tata lo ta 
bayendo warda pa busca e mucha. Po- 
siblemente un discuido, e mucha lo a 
sali bay. Adultonan mester tin semper 
extra bista riba muchanan chikito. 

Señora a bira malo band'i su cas a bln fayece despues 


DIASABRA anochi lat, pa mas o menos 11:40pm, 
ya despues di Toque de Queda, un patruya di 
Polis a atende un yamada di un compania di 
siguridad, relaciona cu un señora drumi dilanti 
Win Lee Supermarket den Weststraat. 

E Polisnan a bay atende cu ne, pero a tuma nota 
cu e no tabata reaccionando y a pidi ambulance 
mesora. Den un situacion critico a transport’e 
pa Hospital, pero diadomingo atardi lat a drenta 
informacion cu el a fayece na Hospital. 

Ta trata aki di Soraya Zambrano Amaya, naci 
dia 27 di september 1960 (59 aña) y a fayece 
diadomingo dia 12 di april 2020.E tabata biba 
eybanda mes den Profesor Lorentzstraat. Proba- 
blemente e tabata bayendo cas ora el a bira malo 
y sak den otro. 

Concolencia n’e famia. 



Atracador cu mondkapje a drenta cas 
y dal dama cu boter pa atrake 





BIERNA SANTO merdia algo pasa di 1:30 Polis a bay 
pura un adres na Saliña Cerca unda un señora lo a bira 
malo. Segun informacion, un persona lo a yama y bisa Po- 
lis cu su bisiña a drenta su cura di cas y cay abou. E lo 
tabatin un kap na su cabes. 

Na yegada di Polis mesora a pidi pa ambulance. Poco poco 
e dama a conta Polis cu e lo a bira victima di un atraco den 
su cas. 

Un homber color scur cu mondkapje lo t’esun cu a herid’e 
cu un boter, despues di puntr’e varios biaha tras di otro pa 
placa. E dama a bise cu e no tin, y posiblemente den deses- 
peracion a dal e dama un boter heridando e. 

Despues e lo a sali na pia bay, den e mesun un caya. Segun 
e dama e homber lo tin un short bisti, mucho e no por a 
mira. 

Ambulance mientrastanto tabata na caminda pa atende cu 
e dama y na nan yegada a bay cu dama Hospital. 

Atraco Team y Slachtofferhulp a wordo poni na altura. 

Haciendo trabao di un bon Samiritano, haya accidente 




DIAHUEBS despues di 4’or di atardi, informe a 
drenta cu mester a sosode un accidente n’e rotonde di 
Jaburibari anto cu herido. N’e sitio nos a bin compronde 
cu un dama a bay yuda un persona masculino pa tow su 
quadracer. Biniendo for di nort y yegando e rotonde di 
Jaburibari e chofer di e auto a brake pa baha su speed. 
E persona riba e quadracer no a logra di brake y a pasa 
e auto voorbij. 

Den esey e cabuya cu tabata wordo usa pa lastra, a pega 
bou di e tire di e auto. E velocidad y e peso di quadracer 
a pone cu e auto a perde control y bira full di banda. E 
persona mes a bula for di e quadracer y e quadracer a 
cay riba dje. E persona masculino di e quadracer tabata 
keha di dolor na su pia drechi y tabata corta na su bil. 
Den tur su dolor e no por a warda mas y a bay hospital 
riba su mes cu un auto particular. Polis a presenta n’e 
sitio pa tuma tur dato, mientras cu santo a wordo tira 
riba e zeta cu a keda plama riba caminda. 

Accidente entre un auto y bromer na Balashi 





DIAHUEBS merdia entre l’or y l’or y mei, Polis a bay 
pa rotonde di Drive In, caminda cu ta bay pa WEB pa un 
accidente entre un bromer cu auto. Segun declaracion di e 
chofer di e auto cora el a baha caminda na su man drechi 
y di ripiente e bromer a dal pega su tras. 

Segun e manehador di e bromer t’a e auto cora a primi 
brake di ripiente y ora el a baha for di caminda e auto 
tambe a baha for di caminda y e no por a evita mas y a dal 
patras di e auto. E manehador di e bromer mester a dal 
su cabes contra e parti patras di e auto. Ambulance a bin, 
pero e manehador a declara cu e ta sinti su mes bon y no 
a desea di a bay cu ambulance. E resto lo keda den man di 
seguro pa wak ken tin of no tin culpa den e accidente aki. 

Cinco biaha ladron a drenta HBK San Nicolas 




DIAHUEBS SANTO a habri malo pa Oficina Auxiliar 
di Gobierno na San Nicolas. E security cu a subi main- 
ta a descubri cu ladronnan a bolbe forsa un bentana y 
drenta e lugar. 

Segun por a compronde, esaki ta di cinco biaha cu ladron- 
nan ta kibra drenta e lugar. Nan tin 4 bentana cu nan 
a kibra y e biaha aki, a forsa e plywood poni na un di 
e bentananan kibra. A tira bista rond, pero e emplead- 
onan no ta mira cu algo a wordo horta. 

No ta conoci si ta persona(nan) cu ta simplemente busca 
un lugar pa drenta pa no mester viola Toque de Queda y 
haya un boet di 1000 florin. 

TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 

Nos artistanan local ta exitoso 
un biaha mas den exterior! 



E artistanan di Aruba, Cesar 01- 
arte y Ataniro a realisa un video 
clip dirigi pa David Wever cu un di 
artistanan mas popular di Cuba ac- 
tualmente 

E hoben Cubano, Yoyo Ibarra, a 
keda reconoci como un di e artistan- 
an di mas prominente di Cuba pa 
Billboard Latino, un di e influente 
nan di mas grandi den musica La- 
tina ta scirbi - esta Leila Cobo. 

Su tema anterior, Quedate, a ocu- 
pa e posicion #1 pa 14 siman den e 
lista nan mas prominente di Cuba. 
Mester menciona tambe cu e video 
clip “Quedate” a wordo nomina p’e 
mihor video di aña Y tambe tabata 
bao di encargo di David Wever. 

DAVID WEVER 

Den un entrevista cu David Wever, 
el a conta cu ora el a traha cu Yoyo 
na New York na comienso di 2019 
el a bisa Yoyo cu lo ta bon p’e bishi- 
ta su isla natal mirando cu Cuba y 
Aruba tin hopi en comun. 

David na su turno na Aruba a crece 
ta admira Ataniro cu Cesar Olarte, 
y na januari 2020 e oportunidad a 


aparece ora Yoyo Ibarra tabata di 
paseo na Aruba anto a dicidi di re- 
alisa e produccion nobo hunto cu 
nan. 

Wever a percura p’e direccion cre- 
ativo di e video clip “Pa’Mi” Con- 
huntamente cu un equipo impre- 
sionante el a pone e produccion aki 
riba pia den un tempo record back 
den januari. 

ATANIRO 

Ataniro ta bin ta proflla su mas di 
25 aña den farandula na Aruba, 
Curacao, Bonaire, Hulanda y mas 
pais nan. 

E produccion nobo ‘TA MI”, ta un 
produccion musical bou direccion di 
Jonathan Vieira. E tema ta un fu- 
sion di e estilo unico Caribense cu 
Ataniro so por trece cu ne hunto cu 
e musica na estilo di poesia di Yoyo 
Ibarra. 

E ta pionero den musica popular 
na Aruba y ta un forsa constante 
y formidable den nos comunidad. 
Ademas di esaki el a trece su expe- 
rienca na mesa cu a pone cu Yoyo 
Ibarra a sugeri pa nan usa e idioma 
Papiamento den e cancion. 


CESAR OLARTE 

Cesar Olarte, un cantante cu no 
mester di introduccion, un di e mi- 
hor voznan cu Aruba a produci den 
su historia cu tambe ta marcando 
paso pa subi riba tereno interna- 
cional un biaha mas. Nos por corda 
Cesar a hiba Aruba su nomber hopi 
halto na varios pais na unda cu su 
voz unico a percura pa e.o. e bira ga- 
nador di un Latin Grammy. 

Cesar Olarte ta conoci pa ta un 
cantante versatil cu por interpreta 
diferente ritmo y genero di musica. 
For di su comienzo como un mucha 
homber chikito te cu awe na unda e 
y su famia henter ta musico y can- 
tantenan hopi abil y reconoci. 

Cesar tambe ta un di e cantantenan 
cu lo proflla den e producción di 
Yoyo Ibarra cu su voz unico cu un 
biaha mas ta capta e atencion di e 
publico internacional. 

E video clip pa wordo lansa man- 
an mainta 9 di april, 2020 pa 10 di 
mainta via YouTube. 

YouTube: 

https://www.youtube.com/watch?v= 

ga5zY7eU6KI&feature=youtu.be 

Ta monnento pa nos cuminsa prepara p'e Aruba despues di e pandemia: 

Mester bin cu un compromiso nacional pa 
regla e.o. bon gobernacion na Aruba 


Partido U PP a bin ta mustra den su ultimo 
articulonan cu di un banda nos no mester 
uza e situacion di Coronavirus p'asina 
pasa tur decision importante pa nos pais 
y nos pueblo den forma di "Noodwet", 
sea cu ta na nivel di Gobierno of na nivel 
di Parlamento. No por t'asina cu nos tin 
cu kere y acepta cu e decision di kico ta 
bay para cu nos pais ta bay keda den man 
di algun hendeso. 

Nos a mustra caba cu si nos kier pa nos 
pueblo por biba y acepta e cambionan 
cu ta na caminda, anto nos mester tin 
un pueblo bon informa y na un manera 
transperente, y no uno cu ta wordo 
manipula cu informacion. Di e manera 
aki bo lo no haya cooperacion tampoco di 
e pueblo na momento cu mas bo ta spera 
esaki. 

Ya caba nos por a mira con e begroting 
2021, cu ta un di e leynan mas importante 
a wordo pasa den menos cu 12 ora, 
mientras cu ta trata di un ley cu mester 
refleha e maneho cu tin di wordo hiba den 
un pais. Nos a mustra cu e Coronavirus 
no mester wordo uza pa hunga rol di 
victima, sperando asina cu Hulanda lo 
haya duele di nos y nan cay pa nos. 

Nos ta consciente cu e situacion ta uno 
grave, pero nos no mester bay den un 
situacion di confrontacion cu Hulanda, 
pasobra nan lo kier ponecierto condicion. 
N os a bisa tambe cu e situacion cu A ruba 
ta den, ta uno hopi precario, mirando nos 
dependencia riba un solo pilareconomico, 
esta turismo. 

Na prome lugar nos mester puntra kico 
nos mes a haci den e ultimo decadanan pa 
ki bra e dependenci a ri ba un sol o i ndustri a, 
pero tambe con nos actitud tabata pa crea 
Gobernacion Drechi, cu den tempo di 
crisis nos por haya e sosten, sin cu ta bay 
pone hopi condicion riba nos. 

Pa nos sali for di e situacion aki y 
tambe pa nos drenta e situacion nobo 
cu ta bay existi despues, nos mester tin 
CONSENSUS. 


Consensus nifica cu nos mester traha na 
UNION, p'asina nos por RE-DISEÑA 
nos Aruba. Pesey UPP ta manda un 
proposicion pa nos Prome Minister, 
pa yama un Dialogo Nacional, cu 
representacion di tur partido y gremionan 
aki naAruba. 

Lo mester bin un Compromiso Nacional, 
na unda cu lo stipula e reglanan di Bon 
Gobernacion y di e manera ey MARA 
MAN Dl E POLITICONAN. Mester 
bin un fihamento di e rumbo economico- 
financiero di nos pais y diversificacion 
economico. Esaki ta algo cu nos a 
propone desde 2014, pero cu no a haya 
oido. T'asina so nos por mustra Gobierno 
Hulandes cu nos ta serio y cu nos por 
haya e sosten financiero cu nos ta desea. 
Djis tira culpa riba Hulanda, lo no yuda 
nos causa. Si Hulanda regala nos 1.5 
biyon, cu e mannan di e politiconan 
populista completamente los, aki un aña 
nos lo ta na porta di Binnenhof atrobe pa 
bay mendiga pa placa, paso placa a caba! 
Sin tin e placa mes, incluso ni presta, 
M inisternan asali priminti cuturhendeta 
wordoyuda.Aworcu atrobeno por "meet 
the ends" ta bin cu yen di rekisitonan pa 
por haya ayudo. Rekisitonan cu mester 
a wordo prepara prome cu a sali afor 
anuncia e ayudo. 

U PP no kier pretende cu si A ruba a wordo 
goberna na un manera drechi awe lo nos 
por tabatin placa pa maneha e situacion 
aki sin ayudo di otro, pero un cos lo ta 
sigur, nos lo por a haya un asina yama 
"zachte lening" y no mester ta sinta 
"zeur" atrobe pasobra ya caba nos a 
convence henter mundo cu nos ta serioll 
Pero no, nos a prefera di "stel uit" y awor 
nos ta sinta "met de gebakken peren" y 
pio ainda sinta tira culpa riba otronan! 
UPP a vocifera su opinion na varios 
ocacion cu nos mester "steek handen 
in eigen boezem". Nos mes a manuvra 
nos mes den e situacion aki, paso niun 
gobierno atrahadamwardaawa. Noskier 
djis biba, pasobra nos ta pensa cu articulo 
36 den man, otro lo yuda nos toch!! 



Aruba mester lanta para y bisa: "M I NO 
KIER Nl UN GRAM MAS Dl PISCA, 
PERO SIÑA Ml PISCA"! 

E ora ey nos lo no tin pisca pa e crisis 
aki so, pero Aruba lo tin pisca pa frenta 
cualkier otro situacion cu por presenta 
den futuro. 

E mentalidad di sigui mendiga ta un 
mentalidad colonialista dependentista cu 
e mesun politiconan populista a crea y ta 
sigui fomenta cerca nos pueblo. Cu otro 
palabra, e pueblo mester keda depende di 
e politico populistal! 

E crisis aki ta serio, hunga heroe y ser 
populista lo no yuda e pueblo cu nada. A 
bira tempo pa re-diseña e rumbo di nos 
PATRIA Aruba y prome paso cu mester 
ser tuma ta introduccion di reglanan 
estricto di Good Governance. Hulanda 
lo yuda, mescos cu el a manda camanan 
di ICU (cu btw nan mes tin scarsedad), 
pero no un blanco check pa nos politico 
populista keda hunga "Sinterklaas" aki 
naAruba. 

UPP su afan ta pa Aruba ta "back on 
track" na unda hunto nos por yega n'e 
Aruba cu nos tur ta desea, esta e "one 
happy and honest island"! 

Pesey mester bin un "Dialogo Nacional" 
pa nos traha un frente pa nos enfrenta e 
retonan grandi cu tin nos dilanti, Booshi 
Weverdi partido UPP a conclui. 

Ex ProiTie Minister Nelson Oduber: 

"Actitudnan inconfiabel di Henny Eman, 
Mike Eman y AVP den momentonan di crisis" 


"LAGA'mi cu mi experiencia largo den 
politica duna esnan interesa e historia con 
AV P semper a abusa di momentonan cu nos 
mester ta uni na bienestar di nos pais. 

Pa prome, na 1976 ora di introduccion di 
nos Himno y Bandera, partido AVP a vota 
contra, mescos t'e caso ora di introduccion 
na 1985 di nos propio Banco Central y 
monedaArubano. 

AV P a rechasa G obier no N acional na 1985 

Ora cu refineria Lago na oetober 1984 a 
anuncia na un forma sorprendente cu nan 
lo cera e refineria dia 31 di maart 1985, 
Gobiernodi M EP baoguiadi nosliderBetico 
Croes a bin cu un Impuesto dl Solldaridad 
di 8.2% pa yuda finansa di Aruba. Alabes a 
baha salario di tur empleado publlco cu un 
sliding scale di 7.75% - 8.5% y p'asina nos 
drenta StatusAparte. 

E tempoeyAVPainstigaydirigi egremionan 
paprotesta, subi caya,welgaycual aconduci 
cu den e eleccion cu MEP su Gobierno a 
organisa adelanta dia 22 di november 1985 
a perde di e 13 asiento eu nos tabatin den e 
eleccion di 1983, nos a perde nada menos 
5 asiento, pero tog a keda e partido di mas 
grandi naAruba. 

Relaciona cu esaki Betico Croes a reuni 
cu tur gremio, partidonan politico pa ban 
uni pa drenta 1 di januari 1986 nos Status 
Aparte cu el a realiza pa su pueblo y cu cos 
lo drecha ora nos mes lo tin tur instrumento 
economico den nos man pa desaroya nos 
pais. Hasta Betico a ofrece pa forma un 
Gobierno nacional yAVP a rechasa esaki! 

Henny Eman a gaña pueblo den eleccion 
1985 cu e lo kita e 8.2% y lo percura pa 
baha prijs di gasolin. Hecho ta cu despues 
cu el a drenta den eoalicion cu 3 otro partido 
politico su Gobierno a cobra e impuesto aki 
2 aña largo y ainda den e di 3 aña a bin cu 
un otro 4.1% di impuesto. Esaki t’e prome 
prueba cu AVP ta un partido cu ta abusa y 
probecha di e circunstancianan delicado y 
no ta di confia” Nel Oduber a sigui splica.. 

AV P a rechasa G obier no N acional na 1994 

"Ora cu mi a gana eleccion dia 6 di januari 
1989 y nos a forma un coalicion - mirando e 
dificultadnan cu inversionistanan tabatin cu 
efecha di independencia 1996 y cu nan kier 
claridad riba esaki - mi anegociacu Hulanda 
y a firma dia 13 di juli 1990 pa scrap e fecha 
di 1996 for di den Statuut, pero manteniendo 
si ederecho pa bira independiente, mediante 
un referendum y sosten di 2/3 parti den 
Parlamento. 


Ora mester a cambia e Statuut na 1993/1994, 
Tweede Kamer di Hulanda a pone yen di 
condicion pa Gobierno Hulandes y Ruud 
Lubbers cu Emst Hirsch Ballin a pidimi si 
ami cu lider di oposicion Henny Eman por 
reuni na Hulanda con pa sali afo. M i interes 
pa scrap e fecha di Independencia tabata 
grandi y mi a coopera. 

Na october 1993 nos a firma un protocol pa 
nos garantisa Hulanda cu nos lo cumpli y 
pa nan convence Tweede Kamer pa cambia 
e Statuut. Nos a palabra eu MEP y AVP - 
mirando e magnitud di e problema financiero 
debi n'egarantianan hotelero - lo bay intenta 
pa traha den un coalicion cu un base mas 
amplio. Nos a kibra e coalicion cu ADN y 
PPA y ora nos a cuminsa negocia pa forma 
un coalicion, 

AVP a dicidi cu nan kier eleccion nobo y no 
un cooperacion. A bin eleccion nobo y AVP 
a forma un coalicion na 1994 cu OLA y MEP 
a bay den oposicion. 

For di e dia ey, tanten cu un Eman ta guia 
AVP, ami nunca lo duna sosten na cualkier 
palabracion haci cu nan, pasobra nan no ta 
di confia den asuntonan nacional y pa cual 
mester pone interes di partido un banda. 

Reapertura di refineria 

Tempo cu mi a firma dia 19 di october 1989 
pa reapertura di e refineria y di cual Gabinete 
Eman a firma dia 29 di januari 1988 pa 
desmantela e refineria completamente tambe 
nan a bandona sala pa no vota y a keda critica 
e decision pa habri e refineria. 

I ntroduccion di BBO 

Durante Gabinete Oduber IV - den cuadro 
di reforma fiscal y e vision pa gradualmente 
reduci e impuestonan directo pa indirecto 
- nos Gobiemo a introduci apenas 3% di 
e impuesto indirecto BBO y a compensa 
pueblo cu 70 miyon florin. Hecho ta cu BBO 
no tabata riba carni, galiña, pisca, fruta, 
berdura, articulonan medico y ni deporte. 

M ike Eman a orkestra cu su aliadonan den 
gremionan welga, protesta y aslna den e 
eleccion di 2009 a kita for di MEP 3 asiento y 
por a manipula pa drenta Goblerno, gañando 
pueblo cu lo kita mesora e 3% di BBO. 
Sinembargo el a keda cobra esakl y a bah'e 
na solamente 1.5% pa yuda comercio keda 
cu 1.5% pasobra ningun a baha nan prijsnan 
den nan negoshinan. 

Calamidad mundial 

Kico nos a mira atrobe? Tin un calamidad 
mundial di un pandemia y e unico forma cu 



AVP porsobrebibi tagaña, manipula, instiga 
pueblo y opone tur cos. E consecuencianan 
di e pandemia lo ta dramatico pa Aruba su 
entradanan, empleoy locreauncrisissocial. 
Riba esaki Gabinete Wever Croes ta bay 
Parlamento cu tur Informacion y splica con 
dramatico e asunto aki ta y cu mester bay fia 
placa. 

M ikeEman atrobetainstrui su marionetanan 
pa opone tur cos y no vota. Como cobarde 
nan ta bandona sala atrobe pa hunga "yo no 
fiii”. 

Terminacion contratocu CITGO 

Un otro ehempel ta con e siman cu a pasa 
mester a vota pa termina e contrato cu e 
compania spirito Citgo cu no tin placa ni 
propiedad aki, cu tin 1 aña sin paga ni huur, 
cu no a habri e refineria ni un dia y cu nan 
gang a bay cu tur e placa. 

Mayoria di esnan di Citgo cu a negocia e 
contrato ta cera na M erca. Enbes AVP cu a 
firma e contrato para banda di pueblo, nan a 
bay para banda di C itgo, atrobetraicionanado 
nos pueblo y como cobarde nan a vota atrobe 
contra. Esnan den M EP cu kere cu un dia 
AVP lo coopera cu cosnan bon paAruba lo 
por sigui hunga “mooi weer”. AVP debe su 
existencia na instiga den momentonan cu 
mester uni nos pueblo. 

P'esnan cu ainda ta kere cu aki lo por tin 
union entre e 2 partidonan grandi, tur e 
ehempelnan cu mi treci dilanti ta muestra cu 
AVP semper tin como meta pa gana eleccion 
a base di instigacion, trata di pasa riba 
cadaver politico di M EP y p'asina nan por 
drenta gobernacion. 

Nunca nan a cumpli cu locual nan a priminti 
bo pa bo vota pa nan. Biba cu e realidad 
aki pasobra bo stimacion pa bo isla bo ta 
demostr'e cu cooperacion, hecho y no cu 
papia bunita sin coopera. 

E 2 ultimo sucesonan den Parlamento tabata 
pa mi e ultimo 2 test casenan cu si aki ainda 
AVP por a pone su interes partidario un 
banda y bin yuda con pa sali afo. 

AV P cu esaki ta bolbe habri porta hancho pa 
Hulanda cuminsa mete, pone, kita y dicta, 
sino fono. Tur esaki nan kier tambe pa bo 
forma bo opinion”, Nel Oduber a finalisa su 
comentario. 

Di neglisha pa sanea y inova 

Parti - 2 



ARUBAtampoco ta scapa di e necesidad 
pa inova. Esaki mester ta dirigi 
specialmente na diversifica economia. 
Enfoke ta pa reduci e dependencia 
mucho grandi di exterior y pa mengua 
'exportacion' di divisa. E ultimo añanan 
varios iniciativa a tuma lugar riba tereno 
di agricultura. Un obstaculo grandi t'e 
prijs prohibitivo di awa. 

Pa motibo di e cantidad grandi di divisa 
cu ta necesario pa cumpra energia 
(producto di crudo), ta inevitable pa 
busca alternativa. E gran disponibilidad 
di fuentedi energia natural naAruba mes 
mester t'eguia. 

Lamentablemente, p'e añanan benidero, 
lo no por uza e tereno enorme di e refineria 
pa genera energia a base di tecnologia di 
biento y solo pa motibo di un acuerdo 
incomprendibel entre Gobierno di Aruba 
y delincuenteVenezolano. 

E INOVACION MASNECESARIO 

Esey ta trece nos n'e necesidad principal 
di inovacion: nos sistema democratico. 
Nos democracia, basa riba partido 
politico, a funciona e ultimo decadanan 
stmcturalmente deficiente. Interes 
personal y di partido semper a hunga un 
papel predominante. 


E interes general tabatin e rol di figurante. 
Despues di tanto decada di frustracion cu 
'politica', ta irealista pa keda pone nos 
speransa den su mehoracion. Pesey nos 
mester inverti un parti importante di nos 
energia y creatividad den un sistema/ 
modelo democratico nobo den cual un 
forma nobo di gobernacion y Parlamento 
si ta enfoca ri ba i nteres general. 

Esey kier men cu ta aplica regla di bon 
gobernacion (e.o. transparencia real); cu 
Parlamento ta funciona na un manera 
obhetivo, pues sin interes politico 
partidista; cu lo rehabilita e sistema di 
'checks & balances'; y cu lo stimula e 
sentido di responsabilidad pa comunidad 
di ciudadano Arubano, den combinacion 
cu su participacion maximo na desaroyo 
di comunidad. 

Den capitulo 8 di e di 6 (y ultimo!) raport 
di Fundacion Gobernacion di Calidad 
Arubaporlesaconpororganisaunsistema 
asi na: http://deugdelijkbestuuraruba. 
org/wp-content/uploads/2019/12/ 
NAAR-INTEGER-OPENBAAR-BESTUUR- 
IN-ARUBA.COR_.pdf. 

BON GOBERNACION: 

UN NECESIDAD URGENTE! 

Nakicoesaki lohiba?Enrealidadtaresulta 
cu tur coreccion y medida cu Gobierno 
di Aruba lo mester tuma sin mas no ta 
nada otro cu concretisacion inmediato 
di criteria di bon gobernacion pa realisa 
entre otro finansa publieo duradero. Ta 
tratadi asuntomanera: Entamaunanalisis 
di tarea nucleo (Kerntakenanalyse - 
KTA), pa saca afo cua departamento di 
Gobierno y (cuanto) personal di berdad 
ta necesario pafuncionamento (drechi) di 
Gobierno; 

Ehecuta estrictamente e KTA pa suavisa 
e peso insoportable di personal di mas 
pa comunidad di Aruba y pa convence 


Pa : Armand Hessels 

Hulanda cu e biaha aki si Gobierno ta 
serio. SegunArubatacumpli su promesa/ 
acuerdonan, Hulanda lo duna ayudo 
adicional. 

Reforma e sistema di salario cu a crece 
for di control pa motibo di abuso politico 
durante decada. Den combinacion cu 
reforma di impuesto (p.e. manera e 
sistema B oneriano) esaki mester ta enfoca 
na un reduccion di salario y impuesto pa 
haci Aruba menos caro pa inversionista, 
mientras cu ta mantene e forsa di compra 
mas tanto posibel. 

Concretisa tur intencion pa realisa bon 
gobemacion manera ta figura den e 
programa di gobernacion (mira tambe: 
Naar integer openbaar bestuur in Aruba, 
p. 42). 

Realisa un modelo democratico nobo 
cu ta duna mas garantia pa realisa bon 
gobernacihon. 

Propaga bon gobernacion den comunidad 
y enfatisa e cambio di mentalidad 
necesario, den combinacion cu un sentido 
di responsabilidad mas grandi di parti di 
ciudadano pa comunidad. 

ESFUERZO NACIONAL 

E crisis actual t'asina serio cu 'politica' 
so no por solucion'e. Solamente un 
cooperacion duradero cu e actornan 
principal di nos comunidad ta capas 
pa combati e retonan grandi cu (cierto) 
exito. Esaki ta necesario pasobra ta 
rekeri un plataforma lo mas grandi 
posibel pa acepta e consecuencianan 
inevitablemente serio, pero necesario 
(p.e. sanea y un prosperidad reduci) y 
pa carga y combati esey. E comision 
nacional aki t'e prome paso necesario 
riba caminda di recuperacion real. Den 
esey nos mester realisa nos mes tambe cu 
bolbe n'e situacion anterior simplemente 
ta 'wishfull thinking'. 

